Diari Oficial de la Generalitat Valenciana


Sumari del DOGV 5157, del 19-12-2005 (2005/13362)

ORDE de 13 de desembre de 2005, de la Conselleria d'Agricultura, Pesca i Alimentació, per la qual es convoquen dos beques per a perfeccionament formatiu en l'àmbit del Servici d'Assumptes Europeus de l'Institut Valencià de Desenrotllament Rural.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5157

Data del DOGV
:   19-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13449


Data del document
:   13-12-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * professió jurídica
    * assignació per estudis
    * ajuda pública
    * gestió empresarial
    * ciència econòmica
    * administració regional

ORDE de 13 de desembre de 2005, de la Conselleria d'Agricultura, Pesca i Alimentació, per la qual es convoquen dos beques per a perfeccionament formatiu en l'àmbit del Servici d'Assumptes Europeus de l'Institut Valencià de Desenrotllament Rural. [2005/F13831]
  
La Conselleria d'Agricultura, Pesca i Alimentació, en el marc de la política dirigida a l'especialització dels llicenciats i diplomats universitaris que han finalitzat els seus estudis en dates recents, amb la finalitat de facilitar la formació complementària, l'adquisició de noves aptituds i l'especialització i el perfeccionament curricular convoca la concessió de beques perquè puguen accedir a la realització de pràctiques professionals en l'àmbit de l'administració pública valenciana jóvens universitaris.
  
Per això, en virtut del que s'exposa i fent ús de les facultats que em conferix el Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, modificat pel Decret 199/2003, de 3 d'octubre, l'article 35 de la Llei de la Generalitat Valenciana 5/1983, de 30 de desembre, de Govern Valencià, i de conformitat amb el que establix el Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Primer
  
La present orde té com a objecte convocar un concurs públic per a la concessió de beques per a la realització de pràctiques de perfeccionament formatiu i professional en el Servici d'Assumptes Europeus de l'Institut Valencià de Desenrotllament Rural de la Conselleria d'Agricultura, Pesca i Alimentació, amb la finalitat de facilitar la formació complementària, l'adquisició de noves aptituds i l'especialització i el perfeccionament curricular, i aprovar les bases per què es regix la present convocatòria incloses en l'annex.
  
Les beques, en nombre de dos, estaran destinades a llicenciats en Dret, en Econòmiques i en Administració d'Empreses i a diplomats en Empresarials.
  
Segon
  
La dotació econòmica de les beques serà de 1.300 euros bruts mensuals cada una d'estes, que se sufragaran a càrrec del capítol IV, línia 6107, del programa 714.40, dels pressupostos per a la Generalitat Valenciana per a l'any 2006. Amb càrrec, a esta mateixa línia se sufragarà la bossa de viatge segons la base tercera i la cobertura sanitària segons el que preveu la base dotze.
  
El primer concepte (pagament mensual) arribarà a un màxim de 28.600 euros. El segon concepte (bossa de viatge) arribarà un màxim de 12.777 euros i tercer concepte (cobertura sanitària) arribarà un màxim de 1.420 euros. Tots per a l'exercici 2006.
  
La present convocatòria i la concessió de les beques i, arribat el cas, la seua pròrroga, es condicionen a la previsió de crèdit adequat i suficient en els pressupostos de la Generalitat Valenciana de l'exercici 2006, de conformitat amb el que preveu l'Orde de 26 de setembre de 1994, de la Conselleria d'Economia i Hisenda, de tramitació anticipada d'expedients de despeses.
  
Així mateix, segons la mencionada orde, tots els actes dictats s'entendran condicionats al fet que, al dictar la resolució de concessió, subsistisquen les mateixes circumstàncies de fet i de dret existents en el moment en què van ser produïts aquells actes.
  
Tercer
  
S'autoritza el secretari autonòmic d'Agricultura i Relacions amb la Unió Europea de la Conselleria d'Agricultura, Pesca i Alimentació perquè, en l'àmbit de les seues competències, adopte les mesures necessàries per al seu desenrotllament i aplicació.
  
Quart
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.
  
Quint
  
A partir de l'1 de gener de 2006, moment d'entrada en vigor del Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, les referències que la present convocatòria realitza a l'Institut Valencià de Desenrotllament Rural s'entendran fetes a la Direcció General de Desenrotllament Rural i Cooperativisme; les que es realitzen al secretari autonòmic d'Agricultura i Relacions amb la Unió Europea s'entendran fetes al director general de Desenrotllament Rural i Cooperativisme i les que es realitzen al director de l'Institut Valencià de Desenrotllament Rural s'entendran fetes al cap de l'Àrea de Desenrotllament Rural i Relacions Agràries.
  
València,13 de desembre de 2005
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX
  
Bases
  
Primera. Objecte
  
Les beques tenen com a objecte la formació de postgraduats mitjançant la realització de pràctiques de perfeccionament formatiu i professional en el Servici d'Assumptes Europeus de l'Institut Valencià de Desenrotllament Rural de la Conselleria d'Agricultura, Pesca i Alimentació.
  
Segona. Nombre i titulació exigida
  
Les beques, en nombre de dos, estaran destinades a llicenciats en Dret, en Econòmiques i en Administració d'Empreses i a diplomats en Empresarials.
  
Tercera. Dotació, duració i pagament de les beques
  
Les beques estaran dotades cada una d'estes amb 1.300 euros bruts mensuals l'import de les quals, aplicades les retencions legals, s'abonarà mensualment, prèvia certificació de conformitat del cap del Servici d'Assumptes Europeus o d'una de les seues seccions, com a tutors de docència.
  
El període de duració de les beques comprendrà des de la data que s'indique en les resolucions d'adjudicació de cada una d'estes, data que no podrà ser anterior a l'1 de febrer de 2006, fins al 31 de desembre de l'any 2006, i es podran prorrogar mitjançant una resolució expressa del secretari autonòmic d'Agricultura i Relacions Agràries amb la Unió Europea, per als mesos que resten fins a completar l'any màxim de gaudi per a cada una de les beques, sempre que existisca consignació en l'exercici pressupostari corresponent.
  
El becari s'incorporarà com a tal al Servici d'Assumptes Europeus en la data indicada en la resolució de concessió, i la no-incorporació injustificada en este termini s'interpretarà com a renúncia a la beca concedida.
  
En el cas que, a juí del tutor de docència i amb l'autorització prèvia del secretari autonòmic d'Agricultura i Relacions amb la Unió Europea, fóra convenient per a completar la formació dels becaris la seua assistència a jornades, conferències, cursos o qualsevol altra activitat relacionada amb l'objecte d'esta, i l'esmentada assistència implicara un desplaçament fora del terme municipal, es preveu la percepció pels becaris de bosses de viatge en compensació per les despeses de desplaçament, estada i manutenció, l'import de les quals es determinarà, als únics efectes de la seua quantificació, tenint en consideració els criteris establits pel Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris. El crèdit màxim disponible per a este concepte és de 12.777 euros, que se sufragaran a càrrec del capítol IV, línia 6107, del programa 714.40.
  
Quarta. Formalització de les sol·licituds i termini de presentació
  
Les sol·licituds, emplenades segons model, aniran dirigides al secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació, i es presentaran en el Registre General d'esta conselleria, situat al carrer d'Amadeu de Savoia, número 2, 46655 València, o bé es tramitaran per qualsevol de les formes que establix l'article 38.4 de la Llei 30/1992, de 16 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 15 dies hàbils a comptar des de l'endemà a la publicació de la present orde en el Diari Oficial de la Generalitat Valenciana.
  
De conformitat amb la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Orde de 30 de maig de 1996, de la Conselleria d'Economia i Hisenda, els beneficiaris de la present línia de subvenció queden exonerats de l'obligació d'acreditar que es troben al corrent de les seues obligacions tributàries i amb la Seguretat Social, atés que l'import total de l'ajuda concedida a cada beneficiari, persona física, no supera els trenta mil cinquanta euros amb seixanta-un cèntims (30.050,61 €).
  
Quinta. Documentació a presentar amb les sol·licituds
  
Junt amb la sol·licitud s'acompanyarà la documentació següent:
  
a. Fotocòpia compulsada del seu document nacional d'identitat (DNI) i del número d'identificació fiscal.
  
b. Currículum vitae.
  
c. Fotografia mida de carnet (que podrà aparéixer impresa en el currículum).
  
d. Fotocòpia compulsada del títol o del depòsit de les taxes per a la seua expedició, si escau, acreditatiu de la titulació exigida en la base segona.
  
e. Certificat oficial de l'expedient acadèmic, amb qualificacions.
  
f. Certificat oficial de la nota mitjana de tota la carrera.
  
g. La documentació, els certificats i les acreditacions justificatives dels mèrits relacionats en el currículum.
  
Tots els mèrits que s'al·leguen hauran de ser acreditats documentalment, mitjançant l'original o la fotocòpia compulsada, en el moment de presentació de les sol·licituds. La documentació que no complisca estos requisits no serà tinguda en compte a l'hora de puntuar l'expedient personal del sol·licitant.
  
El compliment temporal dels mèrits s'entendrà referit a la data de finalització del termini de presentació de sol·licituds.
  
El currículum es valorarà de conformitat amb el barem següent:
  
- Expedient acadèmic: fins a 4 punts.
  
- Experiència professional o en treballs no remunerats o en altres beques, en àmbits o amb funcions relacionades amb l'àrea de les presents beques: fins a 2 punts.
  
- Valencià: fins a 1 punt.
  
· Nivell intermedi: 0,5 punts.
  
· Nivell superior: 1 punt.
  
- Idiomes estrangers: fins a 2 punts.
  
· Nivell intermedi: 1 punt.
  
· Nivell superior: 2 punts.
  
Sèptima. Comissió Avaluadora
  
Per a l'examen de beques es constituirà una Comissió Avaluadora que estarà formada per:
  
President: el secretari autonòmic d'Agricultura i Relacions Agràries amb la Unió Europea.
  
Vocal: el cap de la Secció d'Organització i Règim Jurídic.
  
Secretaria: administratiu del Servici d'Assumptes Europeus.
  
La suplència del secretari autonòmic d'Agricultura i Relacions Agràries de la presidència de la comissió l'exercirà el director de l'Institut Valencià de Desenrotllament Rural. La substitució dels vocals en cas de necessitat es designarà pel secretari autonòmic.
  
Octava. Procés de selecció
  
La comissió a què fa referència l'article anterior avaluarà els mèrits justificats per cada sol·licitant, en funció del barem establit en la base sexta.
  
Els candidats que obtinguen 5 punts o més en la fase de baremació de currículums seran convocats per a la realització d'una entrevista sobre coneixements generals en la matèria de la beca. La data de l'entrevista es farà pública mitjançant un anunci en el tauler de la Conselleria d'Agricultura, Pesca i Alimentació (c/Amadeu de Savoia, 2, 46851 València) en la planta baixa, a partir del quart dia natural següent a la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona, se seleccionaran els candidats per orde de puntuació i s'exposarà la llista en el tauler esmentat durant 10 dies, per a fase d'al·legacions. Quan finalitze el procés selectiu, la Comissió de Valoració elaborarà una proposta de concessió de beques en el termini de cinc dies.
  
Novena. Concessió
  
Les beques seran adjudicades per resolució del conseller d'Agricultura, Pesca i Alimentació, a la vista de la proposta de la Comissió Avaluadora, en el termini màxim de dos mesos a partir de l'endemà de la finalització del termini de presentació de sol·licituds.
  
Transcorregut este termini i davant de la falta de resolució expressa, s'entendran desestimades totes les sol·licituds.
  
La resolució de concessió serà publicada en el Diari Oficial de la Generalitat Valenciana, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació als interessats. Es consideraran denegades les sol·licituds que no figuren en la relació publicada.
  
Deu. Drets, obligacions i incidències dels becaris
  
L'acceptació de la beca comporta l'obligació de dedicar-se eficaçment a les tasques que li siguen assignades pel seu tutor de docència, d'acord amb les instruccions que, si escau, dicte el secretari autonòmic d'Agricultura i Relacions Agràries.
  
La condició de becari o d'integrant de la borsa de reserva no implica cap vinculació laboral o administrativa amb la Generalitat Valenciana, i la seua concessió i aprofitament seran incompatibles amb el gaudi d'altres beques, ajudes o treballs que impedisquen el compliment de les obligacions com a becari. La infracció d'esta regla deixarà sense efecte la beca.
  
D'acord amb el que disposa el Decret 108/1992, en cas de ser el beneficiari empleat de la Generalitat Valenciana, quedarà en la situació administrativa que procedisca d'acord amb la normativa aplicable.
  
El tutor de docència ordenarà les activitats i establirà l'horari de formació dels becaris, amb un màxim de 35 hores setmanals, que es reduiran a 31 entre l'1 de juny i el 30 de setembre. Se suspendrà la formació durant el mes d'agost. Durant un màxim de cinc dies addicionals, el becari podrà ser eximit pel seu tutor de docència de l'assistència a la unitat on es du a terme la seua formació.
  
El secretari autonòmic resoldrà les incidències que es produïsquen durant el període de gaudi de les beques i podrà deixar-les sense efecte, amb audiència prèvia a l'interessat, en els casos següents:
  
a) Incompliment de les obligacions per part del becari, inclusivament la que fa referència a l'eficàcia en l'execució de les tasques que li siguen assignades.
  
b) Que el becari deixe de reunir els requisits exigits en la present convocatòria.
  
Onze. Substitucions
  
Es constituirà una borsa de reserva per a cada titulació amb els aspirants que no resulten adjudicataris de les beques, prioritzats per orde de puntuació, amb la finalitat de cobrir les vacants que es produïsquen, siguen estes motivades per renúncies, abandons, incompliment d'obligacions o qualsevol altra incidència.
  
Dotze. Cobertura sanitària